Diari Oficial de la Generalitat Valenciana


Sumari del DOGV 8481, del 07-02-2019 (2019/840)

Informació pública de l'acord adoptat en execució de sentència i declaració de caducitat del Programa d'actuació integrada del sector SUHI-2 i la resolució de la condició d'agent urbanitzador.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/840


Data del document
:   27-12-2018

Organisme emissor
:   Ajuntament de Montcada

Tipus de document
:   Anunci

Descriptors 

:   * Moncada
    * pla d'urbanisme
    * administració local

Informació pública de l'acord adoptat en execució de sentència i declaració de caducitat del Programa d'actuació integrada del sector SUHI-2 i la resolució de la condició d'agent urbanitzador. [2019/840]  
El Ple de la corporació, en sessió celebrada el 29 de novembre de 2018, va adoptar un acord, la part dispositiva del qual a continuació es transcriu.  
  
Expedient Urb 156/02. PAI sector Suhi-2, ampliació del polígon industrial Moncada III. Proposta d'Acord relatiu a la Sentència 82/18.  
Primer. Admetre dins del termini i en la forma escaient i prendre en consideració a futur les al·legacions formulades per les persones interessades afectades durant el tràmit d'audiència en els termes de la part expositiva d'aquest acord, les quals, a la vista de les seues pretensions, es veuran resoltes en successius actes administratius d'aquesta corporació; si bé manifestar que l'expedient administratiu es troba a la disposició de les persones interessades en les dependències municipals per a la seua consulta i informació.  
Segon. Concloure, en execució de la Sentència 82/2018, del Jutjat Contenciós Administratiu número 4 de València (P. A. 70/2017), per la qual s'estima parcialment el recurs interposat per Francisca José Molins Torres, el procediment iniciat per un acord del Ple de l'Ajuntament de Moncada en sessió extraordinària de data 13 de setembre de 2018, i declarar caducat el Programa d'actuació integrada del sector SUHI-2, i la resolució de la condició d'agent urbanitzador a la mercantil Pemsa per incompliment de l'obligació d'executar les obres d'urbanització d'aquest àmbit en el termini màxim establit per això, segons el Conveni de data 30 de gener de 2009.  
  
Tercer. Acordar dur a terme les actuacions i gestions necessàries per a obtindre tots els recursos de la programació cancel·lada, tant els econòmics com, especialment, els terrenys que Pemsa va rebre com a pagament anticipat per les obres d'urbanització que mai va arribar a iniciar.  
  
Quart. Acordar la directa intervenció gestora de l'Administració per a la continuació de les actuacions en relació a aquest sector SUHI-2, ampliació del polígon industrial III, conseqüent amb la declaració de caducitat esmentada en el punt anterior, en virtut del que s'estableix en l'article 165.h de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
Cinqué. Notificar el present acord als propietaris titulars de terrenys en el sector afectat, així com al Jutjat Contenciós Administratiu número 4 de València.  
Sisé. Ordenar la publicació del present acord en el Diari Oficial de la Generalitat Valenciana, en virtut del que es disposa en l'article 163.6 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
Contra el present Acord, dictat en tràmit d'incident judicial d'execució de sentència, no és procedent interposar cap recurs.  
  
Cosa que es fa pública, en compliment de l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Moncada, 27 de desembre de 2018.- L'alcaldessa: Amparo Orts Albiach.